CELEX: 62015TN0047
Language: da
Date: 2015-02-02 00:00:00
Title: Sag T-47/15: Sag anlagt den 2. februar 2015 — Tyskland mod Kommissionen

20.4.2015   
            
            
               DA
            
            
               Den Europæiske Unions Tidende
            
            
               C 127/31
            
         Sag anlagt den 2. februar 2015 — Tyskland mod Kommissionen
   (Sag T-47/15)
   (2015/C 127/43)
   Processprog: tysk
   
      Parter
   
   
      Sagsøger: Forbundsrepublikken Tyskland (ved T. Henze og K. Petersen, som befuldmægtigede og advokat T. Lübbig)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 25. november 2014 i sag Statsstøtte SA.33995 (2013) (ex 2013/NN) — Tyskland, Støtte til el fra vedvarende energikilder og reduceret EEG-afgift for energiintensive forbrugere annulleres i medfør af artikel 264 TEUF.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende: Der foreligger et åbenbart fejlskøn ved bedømmelsen af de faktiske omstændigheder
               Europa-Kommissionen har fejlbedømt de tilgrundliggende faktiske omstændigheder, nemlig den måde som loven om forrang for vedvarende energikilder fungerer på, navnlig ordningen med finansielle strømme efter denne lov. Kommissionen har endvidere fejlbedømt »statens« rolle som lovgiver og ansvarlig for tilsynsmyndighederne og heraf urigtigt udledt en kontrolsituation.
            
         
               2.
            
            
               Andet anbringende: Den særlige godtgørelsesordning indebærer ikke en »begunstigelse«
               Europa-Kommissionen har begået en retlig fejl ved anvendelsen af artikel 107, stk. 1, TEUF, idet den i strid med Domstolens praksis har lagt til grund, at der foreligger en begunstigelse af energiintensive forbrugere.
            
         
               3.
            
            
               Tredje anbringende: Den angivelige begunstigelse ydes ikke af staten eller ved hjælp af statsmidler
               Europa-Kommissionen har for så vidt også anvendt artikel 107, stk. 1, TEUF retsstridigt, idet den har lagt til grund, at statslige myndigheder udøver kontrol over de aktiver, som indehaves af de forskellige private virksomheder, der deltager i ordningen i lov om forrang for vedvarende energi.